section_heading: Povijest
paragraph_text: Nakon komercijalnog uspjeha albuma Images and Words, sastav je s puno pritiska obožavatelja krenuo sa snimanjem novog albuma. Nedugo nakon što je album snimljen, klavijaturist Kevin Moore napušta sastav zbog osobnih razloga. Sastav je slobodno mjesto klavijaturista nadomjestio diplomiranim glazbenikom sa sveučilišta Berklee, Derekom Sherinianom. Osim problema s klavijaturistom, sastav je imao i poteškoća s održavanjem promotivnih turneja zbog Jamesa Labriea, koji je u to vrijeme imao težak slučaj trovanja hranom i prilikom povraćanja oštetio glasnice. Usprkos tome što su mu liječnici naložili kako bi bilo najbolje da nekoliko mjeseci odmara svoj glas, LaBrie je dva tjedna nakon spomenute nesreće već bio odrađivao svoj prvi koncert u sklopu promotivne turneje za album Awake. No nije mogao izbjeći kritikama obožavatelja, koji su primijetili očitu razliku u LaBriejevom rasponu glasa.